第二站要去嘅地方，就係中環美利道同花園道交界嘅旋轉樓梯！相信大家見到都會覺得熟口熟面，因為唔少電影、MV都喺呢度取景，貪佢點影都咁有Feel！呢度最特別嘅係樓梯結構嘅旋轉線條，唔同角度影都有唔同嘅效果。小編建議可以喺樓梯底影上去，加埋直射落嚟嘅陽光，將天橋嘅曲線變成另類相框，立即化身成MV主角！另外可以由上而下咁影，將視角換咗做冇盡頭嘅漩渦，再加埋Wide Angle，輕輕鬆鬆就影到張大師級嘅Moody靚相！